Meer oor WhatsApp
Meer as 2 miljard mense in meer as 180 lande gebruik WhatsApp1 om op enige tyd en enige plek in kontak met familie en vriende te bly. WhatsApp is gratis2 en bied 'n eenvoudige, veilige, betroubare boodskap- en oproepdiens, beskikbaar op fone regoor die hele wêreld.
1En ja, die naam WhatsApp is 'n woordspeling op die frase What's Up.
2Datakoste kan geld.
WhatsApp het begin as 'n alternatief vir SMS. Ons produk ondersteun nou die stuur en ontvang van 'n verskeidenheid media: teks, foto's, video's, dokumente en ligging, asook stemoproepe. Ons boodskappe en oproepe word deur end-tot-end-enkripsie beveilig, wat beteken dat derde partye, insluitende WhatsApp, dit nie kan lees of daarna kan luister nie. Agter elke produkbesluit is ons begeerte om mense op enige plek in die wêreld sonder hindernisse te laat kommunikeer.
WhatsApp is gestig deur Jan Koum en Brian Acton wat voorheen gesamentlik 20 jaar by Yahoo deurgebring het. WhatsApp het in 2014 by Facebook aangesluit, maar gaan voort om as 'n aparte toepassing te funksioneer, met 'n laserfokus op die bou van 'n boodskapdiens wat vinnig en betroubaar werk, op enige plek in die wêreld.